钦定古今图书集成/明伦汇编/官常典/第605卷 > 孟绍庆
## 钦定古今图书集成/明伦汇编/官常典/第605卷 > 孟绍庆

按《瑞州府志》：“绍庆，江夏人，万历进士。先任建昌守，复
补知瑞州府。专尚德化。两讼质于庭，任其直，至几下，
争辩不加鞭朴，有古刘宽长者风，而剖决如流，民不
敢欺，且不忍欺。悯高安重赋，条陈改折，以甦民困。甫
两期，升云南副使。既行，以断宗室狱从末减，忤当道，
被劾。铨部廉其循良不行，虽莅任未久，民至今思之。”